**Plán práce kariérového poradcu Strednej odbornej školy poľnohospodárstva a služieb na vidieku Žilina, Predmestská 82**

* Úlohy a činnosť kariérového poradcu v škole sú v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „zákon č. 245/2008 Z. z.“) , zákonom č. 390/2011 Z. z., ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov, ktorým sa menia a dopĺňajú niektoré zákony (ďalej len „zákon č. 138/2019 Z. z.“), so Zákonom č. 18/2018 Z. z. - Zákon o ochrane osobných údajov a o zmene a doplnení niektorých zákonov, s Dohovorom o právach dieťaťa, Deklaráciou ľudských práv a Listinou ľudských práv. Dôležitým dokumentom pri plnení úloh kariérového poradenstva je dokument Sprievodca školským rokom 2020/2021 –pokyny MŠVVaŠ SR

Hlavné úlohy :

1. Úlohy vyplývajúce zo Sprievodcu školským rokom 2020/2021
2. Úlohy vyplývajúce z plánu práce školy a jeho hlavných úloh

**September:**

Vypracovanie plánu práce kariérového poradcu.

Propagačná nástenka o možnostiach štúdia na VŠ a zamestnávateľoch s ohľadom práva žiaka na informácie vyplývajúceho zo základných ľudských práv.

Zistenie predbežného záujmu žiakov 4. ročníkov o štúdium na VŠ, pomaturitnom štúdiu na našej škole, resp. zamestnaní, skupinové aktivity.

Využívanie podporného nástroja pre realizáciu kariérového poradenstva pre žiakov stredných odborných škôl „PROFsmeSOŠ“ prostredníctvom IKT .

Práca so stránkou www.komposyt.sk.

Vypracovanie predbežného zoznamu žiakov so záujmom štúdia na našej škole.

Konzultácie so žiakmi so zdravotným postihnutím s objasnením ich prínosu pre pracovisko a trh práce.

**Október:**

Realizácia kolektívnych a skupinových pohovorov so žiakmi a individuálne, skupinové aktivity: workshop, príbehy z praxe s aplikáciou dopadov globálneho trhu na prírodu i na človeka v ďalšej profesijnej činnosti žiaka.

Pohovory s problémovými žiakmi - slabý prospech pre zvolený druh školy,

zisťovanie záujmov o ďalšie štúdium vzhľadom na problémy žiaka, prípadne

odporučenie reorientácie žiaka na iný typ školy.

Individuálne pohovory so žiakmi so zdravotným znevýhodnením s rešpektovaním Dohovoru o právach osôb so zdravotným postihnutím - diagnostika

Prezentácie našej školy na základných a stredných školách.

Účasť na Burzách informácií

**November:**

Aktualizovanie nástenky.

Individuálne a skupinové pohovory so žiakmi 4. ročníkov, rešpektovanie názoru študentov vyplývajúcich z Dohovoru o právach dieťaťa.

Informovanie triednych učiteľov 4. ročníkov o možnostiach rozmiestnenia žiakov.

Zisťovanie a zaevidovanie zmien v profesijnej orientácii žiakov 4. ročníkov- diagnostika

Prezentácie našej školy na základných školách.

Účasť na Burzách informácií

Príprava a realizácia Dňa otvorených dverí na našej škole.

**December:**

Individuálne pohovory so žiakmi a ich rodičmi o výbere vhodného štúdia.

Konzultácie so žiakmi a rodičmi o zvolených povolaniach.

Zverejnenie informácií o prípravných kurzoch na prijímacie skúšky na VŠ.

Poskytnutie informácií študentom 4. roč. o možnosti štúdia na VŠ, analyzovanie kritických situácií v profesijnej orientácii žiaka a aktívne využívanie médií ohľadom ich ďalšieho životného pôsobenia vyplývajúce z Mediálnej výchovy.

Prezentácie našej školy na základných školách.

Ľubovoľná dobrovoľnícka aktivita žiakov 2.T triedy s cieľom podporiť prosociálne správanie a charitatívne zmýšľanie.

Účasť na Burzách informácií

**Január:**

Individuálna poradenská práca so žiakmi, ktorí sú nerozhodní alebo uvažujú o neprimeranej voľbe povolania a štúdia.

Individuálne pohovory s rodičmi o voľbe ďalšieho štúdia či pracovného uplatnenia ich detí, v prípadoch neadekvátnej voľby poukázať na iné možnosti.

Sledovanie internetových stránok – informácie o VŠ, kurzoch, dňoch otvorených dverí.

Kompletizácia prihlášok na VŠ umeleckých smerov.

Stretnutie triednych učiteľov 4. ročníkov – podanie informácií o VŠ, distribúcia prihlášok .

**Február:**

Kompletizácia a odoslanie prihlášok na talentové VŠ.

Prieskum profesijnej orientácie u žiakov 3. ročníkov, rozvíjanie sociálnych zručností na základe asertívneho odmietnutia nevhodného typu správania vyplývajúceho z metodiky inkluzívneho vzdelávania v praxi, antidiskriminácia.

Pohovory so žiakmi pomaturitného štúdia o ďalšej profesijnej orientácii.

Príprava a realizácia Dňa otvorených dverí na našej škole.

Účasť na Burzách informácií

**Marec – apríl:**

Pokračovanie prezentácie denného štúdia ukončeného maturitnou skúškou a pomaturitného štúdia.

Prednáška s odborníkom ÚPSVAR zameraná na sexuálne vykorisťovanie a nútené práce.

Spracovanie údajov, kódy školy, na ktoré sa žiaci hlásia.

Rozhovory so žiakmi so zdravotným znevýhodnením s cieľom nasmerovania ich budúcej kariéry s ohľadom na individuálne potreby.

Prihlášky na VŠ.

**Máj:**

Prijímacie pohovory žiakov 9. ročníkov na našej škole.

Pomoc pri náhradnej voľbe, pomoc rodičom pri písaní odvolania na našu školu.

Posledné osobné pohovory so žiakmi 4. ročníkov - voľba budúceho zamestnania, štúdia.

Vypracovanie prehľadu o tom, kde sa hlásia žiaci 4. ročníkov.

Prihlášky na VŠ a pomaturitné štúdium.

**Jún:**

Absolventské skúšky.

Prehľady o prijatí žiakov na jednotlivé druhy škôl alebo do zamestnania, resp. na Úrad práce, štatistiky z ÚPSVAR.

Vyhodnotenie činnosti v oblasti kariérového poradenstva a napísanie správy o umiestnení žiakov na vysokých školách, v zamestnaniach, Úrade práce.

Návšteva partnerskej školy v rámci interkultúrnej komunikácie medzi žiakmi Severopovažského a Šarišského regiónu s cieľom zvýšiť medzikultúrne porozumenie a eliminovať intoleranciu a diskrimináciu.

Poznámka:

Plán práce kariérového poradcu je otvorený, a preto je možné ho v priebehu školského roka aktuálne dopĺňať.

**Úlohy stále, priebežné:**

Zviditeľňovanie školy v očiach širokej verejnosti – Dni otvorených dverí, účasť na rodičovských združeniach v základných školách, komunikácia s rodičmi. Pozitívna komunikácia s potencionálnymi žiakmi a rodičmi s cieľom vytvárať pozitívny imidž školy.

Nadväzovanie a prehlbovanie spolupráce a väzieb medzi ZŠ, SOŠ a zamestnávateľmi, UPSVAR, rodičmi a žiakmi.

Využívanie materiálov „Komunikačné postupy vhodné pre podporu rozhodovania v oblasti odborného vzdelávania“ pri profesijnej orientácii žiaka.

Informovanie verejnosti o aktivitách prostredníctvom www.spospredza.sk.

Evidencia prezentácií pedagogických zamestnancov na základných a stredných školách.

Prezentácia aktivít v školskom časopise.

Úzka spolupráca s výchovným poradcom, špeciálnym pedagógom a Centrami pedagogicko psychologického poradenstva

Účasť na národných projektoch, odborných seminároch a konferenciách zameraných na kariérové poradenstvo a pod.

**Celoročne používané www stránky:**

www.komposyt.sk

[www.profsme.sk](http://www.profsme.sk)

[www.uplatnenie.sk](http://www.uplatnenie.sk)

[www.istp.sk](http://www.istp.sk)

[www.zmudri.sk](http://www.zmudri.sk)

[www.euroguidance](http://www.euroguidance)

[www.upsvar.sk](http://www.upsvar.sk)

portál VŠ

**Strategický plán kariérového poradenstva pre žiakov 1.-4. ročníkov**

**Žiaci 1. ročníkov**: Téma: Poznaj sám seba. Osobný profil žiaka - dotazník

**Žiaci 2. ročníkov**: Téma: Čím chceš byť? Oboznámenie žiakov so sústavou VŠ, pomaturitného štúdia, trhom práce, možnostiach zamestnania v krajinách EÚ, obchodovania s ľuďmi – beseda s odborníkom z UPSVAR. Sebapoznanie a voľba povolania- SEMAFOR- budúce povolanie v súlade s vlastnou hodnotovou orientáciou – vyhodnotenie Hollandov hexagon

**Žiaci 3. ročníkov**: Téma: Naplánuj si svoju kariéru. Priority, záujmy, stratégie vedúce k výberu budúcej profesie. Test Emiero.

**Žiaci 4. ročníkov:** Téma: Na aké povolanie sa hodím. Účasť na burzách vysokých škôl a zamestnávateľov. Individuálne poradenstvo, vypĺňanie prihlášok na VŠ. Príprava na trh práce- štruktúrovaný životopis, motivačný list, žiadosť o prijatie do zamestnania. Príprava na pracovný pohovor – najčastejšie otázky personalistov.

V Žiline dňa 16.09. 2020 Ing. Miroslava Mičurová